Source: https://www.007sport.ro/amp/cso-voluntari-a-anuntat-primele-tranferuri-pentru-sezonul-2020-2021/
Timestamp: 2020-08-05 12:51:41+00:00

Document:
Volei feminin: CSO Voluntari a anunțat primele tranferuri pentru sezonul 2020-2021 – 007sport
De Nănuț Mădălina pe 17 iulie 2020
Echipa de volei feminin CSO Voluntari a anunțat primele transferuri pentru sezonul 2020-2021. Nume cunoscute se alătură proiectului de la Voluntari pentru noul sezon. Au semnat deja Andreea Ispas, Alexandra Alice Kapelovies, Roman Roxana Daiana, Gabriela Florina Bălae și Aleksandra Cvetićanin din Serbia.
Voleibalistele vor fi antrenate de Luka Valerijan, care rămâne încontinuare alături de CSO Voluntari.
Andreea Ispas, originară din Tulcea, 1,70 m și 30 de ani, se alătură echipei CSO Voluntari după ce în sezonul trecut a activat la CSU Belor Galați. Printre rezultate de marcă din activitatea sportivei se numără câștigarea campionatului din România alături de CSM București în sezonul 2017-2018.
În ultimele sezoane aceasta a fost legitimată la CSM Bucuresti(2010-2011;2016-2018), Tomis Constanța(2011-2012;2013-2014), CSM Lugoj(2012-2013), CSU Medicina Tîrgu Mureș(2014-2016) și CSU Belor Galați (2019-2020).
Alexandra Alice Kapelovies, componentă a lotului echipei naționale de volei, va evolua pe postul de ridicător la CSO Voluntari. În carieră a trecut pe la Dinamo(2005-2006), în perioada 2006-2011 a evoluat în Belgia și Franța, iar în ultimele 3 sezoane, Alice a fost jucătoare a echipei CS Știința Bacău.
Roman Roxana Diana, 22 de ani și 1,90 m, va evolua la CSO Voluntari pe postul de centru. Voleibalista a jucat în perioada 2016-2020 la CSM Lugoj, iar în anul 2019 a participat alături de Echipa Națională a României la Silver League, la finalul competiției ieșind învingătoare.
Gabriela Florina Bălae, 25 de ani și 1,72 m, va juca la CSO Voluntari pe postul de extremă. În ultimele sezoane, Gabriela Florina Bălae a fost legitimată la CSM Lugoj (2014-2015/2017-2018), CSU Medicina Târgu Mureș (2013-2014), FC Argeș Pitești (2011-2013), si CSM Târgoviște unde a îmbracat tricoul formației pentru 2 sezoane (2018-2019 / 2019-2020).
Aleksandra Cvetićanin din Serbia, 27 de ani și 1,86 m. Aleksandra a mai evoluat în carieră la OK Klek (2008-2009), OK Spartak (2009-2016), CSM Lugoj (2017-2018) și Jaszberenyi Volley(2018-2019), Finlanda(2019-2020).
CSO Voluntarivolei

References: CSM 
 CSM 
 CSM 
 CSM 
 CSM 
 CSM 
 CSM